Lars Haugen

Lars Haugen (født 1987) er en norsk ishockeyspiller (målvakt) som per 2018 spiller for Färjestad BK. Han har tidligere spilt for Lørenskog IK i den norske Fjorkraft-ligaen, og var lånt ut til Manglerud Star for sesongen 2010/2011. 

Den 18. mai 2011 signerte han en toårskontrakt med den belarusiske KHL-klubben HK Dinamo Minsk, men tilbrakte meste av sesongen i  i Belarus’ Extraliga. Han ble den andre nordmannen og den første norske målvakten som har spilt i KHL da han debuterte for Dinamo Minsk den 24. februar 2012.

 Tidlig karriere 
Haugen ble født 19. mars 1987 i Oslo. Haugen startet å spille ishockey i Vålerenga, før han flyttet for å spille junior hockey i Manglerud Star. Han dro til Sverige allerede som tenåring for å spille hockey i storklubben Leksands IF.

 Klubbkarriere 
 GET-ligaen 
I 2006 signerte han sin første profesjonelle kontrakt med Sparta Warriors i GET-ligaen, hvor han spilte tre sesonger som 2. keeper før han flyttet til Lørenskog IK innen 2009-10-sesongen. I midten av 2010-11-sesongen ble Haugen lånt ut til Manglerud Star da Lørenskog slet med å innfri, og i stedet for å satse på Haugen valgte de heller å hente inn amerikanske Jordan Parise. I Manglerud Star ble han en matchvinner i flere kamper, men kunne ikke forhindre at laget tok niendeplass i grunnserien, og at de dermed falt utenfor sluttspillet.

Etter at han ble permittert i februar 2011 fokuserte han på å forberede seg til A-VM i Slovakia.

 HC Sjakhtar Soligorsk 
Etter at Haugens storspill hjalp Norge til kvartfinale i VM i Slovakia, økte interessen for ham i utlandet. Ifølge Haugens agent Erik Ryman hadde to svenske Elitserien-klubber vist interesse, men også den belarusiske KHL-klubben HC Dinamo Minsk, som hadde fulgt Haugen meget tett både under kampene og under trening i Košice og Bratislava.

Den 18. mai 2011 skrev Haugen under en 2-årskontrakt med HC Dinamo Minsk., og skulle spille som andrekeeper bak Belarus’ landslagsmålvakt Andrej Mezin. Kontrakten er en to-veis-kontrakt, der lønnen vil reduseres ved spill for Dinamo Minsks rekruttlag. Grunnet hard konkurranse mot førstekeeper Andrej Mezin og andrekeeper Kevin Lalande, samt full utlendingskvote hos både Dinamo Minsk og hos farmerklubben Gomel (hvor finske Pasi Häkkinen var målvakt), ble det besluttet å sende Haugen til HC Sjakhtar Soligorsk i den belarusiske Extraligaen. Han ankom klubben den 30. september 2011, hvor han spiller som midlertidig førstekeeper frem til en permanent løsning er på plass.

I sin debutkamp mot Mogilev 2. oktober reddet Haugen 17 av 20 skudd i et 3-2-tap. Haugen fikk sin første seier i sin andre kamp, hvor han reddet 38 ut av 40 skudd i en 3-2-seier over Junost Minsk. Den 7. oktober sørget Haugen for en shutout i en 2-0-seier over HC Brest etter å ha stoppet 26 av 26 skudd. Den 13. oktober tapte Haugen og Sjakhtar Soligorsk 3-2 til det latviske Liepajas Metalurgs etter forlengelse og straffeslag. Etter fire kamper har Haugen en redningsprosent på 94,4%. I alt hadde han 11 seire (4 på overtid) og 8 tap (1 på overtid) på 25 kamper og en redningsprosent på 92,8% i 2011/12-sesongen.

 HC Dinamo Minsk 
Haugen fikk sin KHL-debut i sesongens siste grunnseriekamp den 24. februar 2012 borte mot Dynamo Moskva, hvor Dinamo Minsk tilslutt vant kampen 4-3 etter straffeslagskonkurranse. Han ble dermed den andre nordmannen og den første norske målvakten som har spilt i KHL. Den første nordmannen i KHL var Patrick Thoresen. Den 29. februar 2012 ble han den andre nordmannen som spilte i KHL-sluttspillet da Dinamo Minsk tapte 2-1 på overtid i den første kvartfinalekampen mot Dynamo Moskva. Han reddet 35 av 37 skudd.

 Landslagskarriere 
 2011 
Haugen debuterte på det norske landslaget i 2011 da Norge spilte A-VM i Slovakia. Han var en av Roy Johansens tre utvalgte landslagsmålvakter, sammen med førstekeeper Pål Grotnes og Robert Hestmann. Grunnet lite kvalitativ matchtrening i Lørenskog og Manglerud Star gjennomgikk Haugen syv ukers hard trening med landslagets keepertrener Per-Erik Alcén, som gjorde at Haugen kunne stå frem da Grotnes fikk kjenning av en gammel lyskebetennelse to dager før VM-åpningen.

I VM-debuten mot Sverige den 30. april 2011 blokerte Haugen 40 skudd på mål i ordinær tid. Da det ved full tid og ekstraomganger sto 4-4, skulle kampen avgjøres på straffeslag. Mens både Per-Åge Skrøder og Mathis Olimb scoret på sine straffer blokerte Haugen begge svenske straffeslag, og Norge vant dermed over Sverige for første gang på 49 år. Haugen ble kåret til Norges beste spiller i kampen.

Haugens storspill fortsatte i resten av mesterskapet. I et 4-2 tap til USA den 2. mai blokkerte Haugen 45 skudd. Den 4. mai fikk han sin første shutout da Norge vant 5-0 over Østerrike, hvilket medførte at Norge gikk videre til mellomrunde.

I mellomrunden blokerte Haugen 39 skudd i en 3-2 seier over Sveits den 5. mai. Den 7. mai blokerte han 40 skudd i et 3-2 tap til Canada. Etter en 5-2 seier over Frankrike den 9. mai kvalifiserte Norge seg til kvartfinale.

I kvartfinalen mot Finland den 12. mai reddet Haugen 30 skudd, men Norge endte med å tape kampen 4-1. Tre av de finske målene ble gjort i overtallsspill. Norge avsluttet turneringen på en 6.-plass, med 4 seire (en av dem på overtid) og 3 tap.

Med 19 innslupne mål av i alt 257 skudd på mål, en shutout og en redningsprosent på 92,61 etter 422,18 minutter, endte Lars Haugen på en 5.-plass keeperstatistikken.

 Karrierestatistikk 
 Klubbkarriere 
 Vanlig sesong 
     Sesong Lag Liga            2006/2007 Sparta Warriors UPC-ligaen 14 — — — — 766:31 356 44 0 3,44 87,6 2007/2008 Sparta Warriors GET-ligaen 4 — — — — 189:34 89 7 0 2,22 92,1 2008/2009 Sparta Warriors GET-ligaen 4 2 — — 1 199:55 80 8 — 2,40 90,0 2009/2010 Lørenskog IK GET-ligaen 45 26 — — 17 2680:36 1295 136 3 3,04 89,5 2010/2011 Lørenskog IK GET-ligaen 13 4 — — 8 743:34 374 38 — 3,07 89,8	 	 	 	 2010/2011 Manglerud Star GET-ligaen 18 9 — — 9 1079:36 528 50 — 2,78 90,5 2011/2012  Extraliga 27 13 5 2 7 1645:42 686 56 3 1,93 92,5 2011/2012 HK Dinamo Minsk KHL 1 0 1 0 0 65:00 37 3 0 2,77 91,9 2012/2013 Yunost Minsk VHL 5 	 	 	 — — — — — — — — 2,14 91,7 2012/2013 HK Dinamo Minsk KHL 22 13 — — 7 1290:06 585 39 2 1,81 93,3 2013/2014 HK Dinamo Minsk KHL — — — — — — — — — — — I alt i GET-ligaen 98 41 0 0 35 5659:46 2722 283 3 2,82 89,9 I alt i KHL 1 0 1 0 0 65:00 37 3 0 2,77 91,9
Kilde: border|10px hockey.no, border|10px pointstreak.com, border|10px poinstreak.com, border|10px belarushockey.com og border|10px en.khl.ru

 Sluttspill 
     Sesong Lag Liga             2009/2010 Lørenskog IK GET-ligaen 4 1 — — 3 237:59 118 14 0 3.53 88.1 2011/2012 HK Dinamo Minsk KHL 2 0 0 0 2 121:58 62 4 0 1.97 93.5 2011/2012  Extraliga 10 5 0 0 5 602:32 236 21 0 2.09 91.8 I alt i GET-ligaen 4 1 — — 3 237:59 118 14 0 3.53 88.1 I alt i KHL 2 0 0 0 2 121:58 62 4 0 1.97 93.5
Kilde: border|10px pointstreak.com, border|10px en.khl.ru og border|10px poinstreak.com

 Landslagskarriere 
     År Landslag Turnering Plassering             2011  Norge VM 6.-plass 7 3 0 0 3 422:18 257 19 1 2,70 92,60 2012  Norge VM 8.-plass 7 4 0 1 2 424:53 220 20 1 2,82 90,91  2013  Norge VM 10.-plass 6 3 1 0 3 310:57 164 14 0 2,70 91,46 2014  Norge Vinter-OL 12.-plass 4 0 0 0 4 197:59 108 12 0 3,64 88,89 I alt 24	 10 1 1 12 1355:07 749 65	 2 2,70 91,32
Kilde: IIHF.com (2011, 2012)

 Referanser 

 Eksterne lenker 

 Lars Haugen – Spillerprofil på KHL.ru

Kategori:Norske ishockeyspillere
Kategori:Norske ishockeymålvakter
Kategori:Deltakere for Norge under Vinter-OL 2014
Kategori:Ishockeyspillere under Vinter-OL 2014
Kategori:Deltakere for Norge under Vinter-OL 2018
Kategori:Ishockeyspillere under Vinter-OL 2018
Kategori:Norske ishockeyspillere i SHL